Το **μουσείο τέχνης και ιστορίας του Saint-Brieuc** είναι ένα μουσείο με την ένδειξη "Musée de France" αφιερωμένο στην τέχνη, τις λαϊκές παραδόσεις και την αρχαιολογία της περιοχής του Saint-Brieuc. Η μόνιμη συλλογή είναι εγκατεστημένη στο σημερινό κτίριο από το 1983 ενώ το κτίριο των περιοδικών εκθέσεων λειτουργεί απο το 1986.

Ιστορία
-------

Το μουσείο του Saint-Brieuc δημιουργήθηκε μετά τη γαλλική επανάσταση. Οι συλλογές του, που προσανατολίζονται προς τις καλές Τέχνες, εμπλουτίστηκαν με συλλογές φυσικής ιστορίας κατα τον 19ο αιώνα. Το μουσείο μεταφέρθηκε πολλές φορές (δημαρχείο, το κτίριο της τρέχουσας δημοτικής βιβλιοθήκης, Pavillon de Bellescize, κ. λπ.).

Το 1960 ήταν η δεκαετία κατα την οποία οι λαϊκές τέχνες και παραδόσεις έγιναν το κεντρικό θέμα των συλλογών του μουσείου, το οποίο συνεχίζει να διατηρείται ακόμη και σήμερα για τη μόνιμη συλλογή του.Ο René-Yves Creston ανέλαβε τη διεύθυνση του μουσείου το 1961 και η σύζυγός του συνέχισε τη δουλειά του μετά το θάνατό του. 

Μετά από μια μακρά περίοδο παύσης, το «νέο» μουσείο ανοίγει τις πόρτες του το 1983 (περίπτερο προσωρινών εκθέσεων) και το 1986 (μόνιμη γκαλερί) εγκατεστημένο πλέον στο κτήριο της (σταθερό και διοικητικό κτίριο) πρώην χωροφυλακής του δέκατου ένατου αιώνα.

Συλλογές
--------

Τα εκθέματα της μόνιμης συλλογής του μουσείου αφορούν την ιστορία του Côtes-d'armor, ουσιαστικά, κατα τον 19ο αιώνα. Διάφορα θέματα εκπροσωπούνται : η υποθαλάσσια κληρονομιά (η υποβρύχια αρχαιολογία, η ναυσιπλοΐα και η αλιεία στη Newfoundland και την Ισλανδία), η γεωργία (ξέφωτα, καλλιέργεια άγριων εκτάσεων...), η κλωστοϋφαντουργία (όλοι οι αργαλείοι από το εργαστήριο Léauté Planeix στο Uzel, κοστούμια από τη Βρετάνη...), η πολιτιστική κληρονομιά και οι τέχνες (αγγειοπλάστες, υποδηματοποιοί...), καθώς και εκθέματα που σχετίζονται με την κοινωνία και τη θρησκεία (γέννηση του τουρισμού, τα συγχωροχάρτια, τα μικρά αντικείμενα λατρείας...) και τα έπιπλα.

Όσον αφορά τις τέχνες, το μουσείο διαθέτει σχέδια των Ματουρέν Méheut και René-Yves Creston, καθώς και έργα ζωγραφικής εμπνευσμένα από τη Βρετάνη, όπως αυτά του Alfred Guillou, Xavier de Langlais και ούτω καθεξής. Το συνολικό φωτογραφικό υλικό του φωτογράφου Lucien Bailly περιλαμβάνει περίπου 10.000 εκτυπωμένες φωτογραφίες και αρνητικά. 

* Olivier Perrin : Το εργαστήρι του ξυλουργούOlivier Perrin : Το εργαστήρι του ξυλουργού
* Olivier Perrin : Ο κουρέας του χωριούOlivier Perrin : Ο κουρέας του χωριού

Οι προσωρινές εκθέσεις φιλοξενούν σύγχρονους καλλιτέχνες και οπτικοακουστικές παρουσιάσεις.

Σημειώσεις και παραπομπές
-------------------------

1. ↑  Empty citation (βοήθεια)

Βιβλιογραφία
------------

* Pascal Aumasson, D'une Bretagne à l'autre : 250 œuvres et objets qui font l'histoire des pays de la baie de Saint-Brieuc au XIXe siècle, Musée d'art et d'histoire, 127 p.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο Τέχνης και Ιστορίας του Σαιν-Μπριέκ** |

* Οι συλλογές του μουσείου στην πύλη data.gouv.fr Αρχειοθετήθηκε 2021-04-14 στο Wayback Machine. (γαλλικά)
* Οι συλλογές του μουσείου στην πύλη μόνα λίζα (γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141504290
* LCCN: n99048973
* ISNI: 0000 0001 0666 9280
* SUDOC: 027894126

 |

 |